钦定古今图书集成/理学汇编/学行典/第106卷 > 易经 > 《临卦》
## 钦定古今图书集成/理学汇编/学行典/第106卷 > 易经 > 《临卦》

《象》曰：“泽上有地，临。”君子以教思无穷，容保民无疆。

〈程传〉物之相临与含容，无若水之在地，故泽上有地为“临”也。君子观亲临之象，则教思无穷，“亲临于民”，则有教导之意思也。“无穷”，至诚无斁也。〈大全〉云峰胡氏曰：“不徒曰教，而曰教思，其意思如《兑泽》之深。”